D'Wohnig vo de Sigrid isch im hippe Quartier um d'Jaegersborggade (det isch au ihre coole Shop!). Für Velofahrer en ideale Startpunkt zum alli Hotspots in Kopehage z'bsueche. En grosse Spielplatz und de riesigi Assistenzfriedhof sind grad ide Nächi und ladet zum spiele oder spaziere i. D'Wohnig isch ideal für es bitzli grösseri Chind wo nümme chönnd ab de Leitere flüge und sie isch liebevoll iigrichtet. S'Fitnesstraining isch inbegriffe, sie isch im 6. Stock ohni Lift :-). Usstattig: eifach und zwäckmässig. Mir würdet sofort wieder dahi cho!